|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

*Apie to paties pavadinimo filmą skaitykite straipsnyje Haris Poteris ir Išminties akmuo (filmas)*

| *Hario Poterio* knyga |
| --- |
| Haris Poteris ir Išminties akmuo |
|  |
| **Autorius(ė)** | J. K. Rowling |
| **Žanras** | apysaka |
| **Knygos nr.** | Pirma |
| **Pardavimų skaičius** | ~120 milijonų |
| **Istorijos laikas** | 19811991-1992 |
| **Originalas** |
| **Pavadinimas** | Harry Potter and The Philosopher's Stone |
| **Valstybė** | Jungtinė Karalystė |
| **Kalba** | anglų k. |
| **Viršelio dailininkas(ė)** | Jungtinė Karalystė Thomas TaylorJungtinės Amerikos Valstijos Mary GrandPré |
| **Leidėjai** | Bloomsbury Publishing PLC, Scholastic Press, Raincoast Books |
| **Išl. data** | Jungtinė Karalystė 1997 m. birželio 30 d.Jungtinės Amerikos Valstijos 1998 m. rugsėjo 1 d. |
| **Skyriai** | 17 |
| **Puslapių sk.** | Jungtinė Karalystė 223Jungtinės Amerikos Valstijos 309 |
| **Lietuviška versija** |
| **Vertėjas(a)** | Zita Marienė |
| **Leidykla** | Alma littera |
| **Išl. metai** | 2000 m. |
| **Viršelio dailininkas(ė)** | padarytas pagal JAV versijos viršelį |
| **Skyriai** | 17 |
| **Puslapių sk.** | 246 |
| **ISBN** | ISBN 9986-02-919-8 |
|  |
| **Po jos** | *Haris Poteris ir Paslapčių kambarys* |

**Haris Poteris ir Išminties akmuo** (angl. *Harry Potter and the Philosopher's Stone* (Jungtinėje Karalystėje), *Harry Potter and the Sorcerer’s Stone* (JAV)) – britų rašytojos J. K. Rowling pirmoji iš septynių knygų serijos apie berniuką burtininką Harį Poterį. 1997 m. birželio 30 d. knygą išleido Bloomsbury leidykla Londone.

Knyga tapo tarptautiniu bestseleriu ir išgarsino J. K. Rowling visame pasaulyje.

ISBN 9986-02-919-8

Siužetas
--------

DĖMESIO: *toliau atskleidžiamos kūrinio detalės*

1981 m. lapkričio 1 d. burtininkas Albas Dumbldoras ir ragana Minerva Makgonagal susitinka prie Ligustrų gatvės ketvirtojo numerio ir aptaria nesenus burtininkų pasaulio įvykius. Valdovas Voldemortas – galingiausias visų laikų tamsusis burtininkas – nugalėtas. Tačiau drauge su juo žuvo dvi paskutinės jo aukos: Lilė ir Džeimsas Poteriai. Jų sūnus Haris kažkaip išgyveno susidūrimą su Voldemortu, tik ant kaktos liko žaibo pavidalo randas. Dumbldoras mano, kad Harį geriau auginti ten, kur jo nepasieks būsima „Berniuko, kuris išgyveno" šlovė.

Harį profesoriams atgabena pusiau milžinas Rubėjus Hagridas – Hogvartso burtų ir kerėjimo mokyklos sargas, artimas Dumbldoro draugas. Nors ir nenoromis, Haris atiduodamas žiobarų (neburtininkų) globai – motinos seseriai Petunijai Dursli, jos vyrui Vernonui ir jų išlepintam sūnui Dudliui. Dursliai nekenčia magijos ir nuslepia nuo Hario, kad šis turi magiškų sugebėjimų, aiškina jo tėvus žuvus autokatastrofoje. Dursliai su Hariu elgiasi blogai, berniukas gyvena kambarėlyje po laiptais.

Likus savaitei iki vienuoliktojo gimtadienio, Hariui pelėdos ima nešti laiškus, kuriuose pranešama, kad jis kviečiamas mokytis į Hogvartsą. Dursliai mėgina perimti laiškus ir išgabena Harį į salelę, kad paspruktų nuo vis gausėjančio pašto, tačiau Hagridas juos suseka. Jis papasakoja Hariui tiesą apie jo tėvus ir apie magijos pasaulį. „Kiaurojo Katilo" smuklėje jiedu susitinka naują Hogvartso mokytoją – profesorių Kvirlį. Iš ten patenka į Skersinį skersgatvį, kur Haris nusiperka viską, ko reikės mokykloje. Haris taip pat sužino apie Valdovą Voldemortą ir kad jis nužudė Hario tėvus. Hagridas grąžina Harį pas Durslius su bilietu į Hogvartso traukinį, išvykstantį iš King’s Cross stoties 9¾ perono.

Traukinyje Haris susidraugauja su Roniu Vizliu – neturtingos, bet darnios šeimos atžala. Roniui padaro įspūdį Hario randas. Berniukai taip pat susipažįsta su Hermiona Įkyrėle, kiek erzinančia visažine mergiūkšte. Atvykę į Hogvartsą, visi nauji mokiniai išskirstomi į keturis mokyklos koledžus. Tam naudojama Paskirstymo Kepurė. Kepurė Harį, Ronį ir Hermioną paskiria į Grifų Gūžtą. Didžiausią Hario priešą Draką Smirdžių paskiria į Klastūnyną.

Per pirmuosius savo mokslo metus Hogvartse Haris daug sužino apie raganų ir burtininkų pasaulį. Gerai pasirodęs pirmojoje skraidymo šluotomis pamokoje, Haris patenka į koledžo kvidičo komandą. Per Kalėdas Hariui kažkas dovanoja nematomumo apsiaustą, kadaisę priklausiusį jo tėvui. Apsisiautęs juo, Haris vaikšto po pilį, atranda Kitrošmų veidrodį, kuriame išvysta savo tėvus.

Haris, Ronis ir Hermiona sužino, kad trigalvis šuo Pūkelis sergsti dureles uždraustame koridoriuje. Jie spėlioja, kodėl reikėjo tokio sargo, ir galiausiai nusprendžia, kad Pūkelis tikriausiai saugo legendinį Išminties akmenį, su kuriuo galima pagaminti amžino gyvenimo eliksyrą. Trijulė mano, kad nuodų ir vaistų mokytojas Severas Sneipas mėgina pagrobti akmenį ir gražinti Voldemortui jo galią.

Haris, Ronis ir Hermiona nori tam užkirsti kelią. Perėję mokyklos vadovybės sukurtą apsaugos sistemą, jie sužino, kad tikrasis vagis – profesorius Kvirlis, o Sneipas visad stengėsi apsaugoti Harį. Susitikęs su Kvirliu, Haris dar kartą susiduria su Voldemortu, kuris gyveno Kvirlyje kaip parazitas. Kvirlis žūva, o Voldemorto dvasia turi sprukti.

Hariui sveikstant, Dumbldoras atskleidžia, kad Hario motina sūnų apsaugojo pati palindusi po Voldemorto kerais. Ši meilės auka suteikė Hariui magišką apsaugą nuo Voldemorto užkeikimų. Dumbldoras taip pat pasako, kad, nors Haris rado akmenį, šis bus sunaikintas, idant Voldemortas vėl nebemėgintų jo pavogti.

Pasibaigus mokslo metams, Haris išvyksta iš Hogvartso ir grįžta pas Durslius.

Ekranizacija
------------

2001 m. pagal knygą sukurtas filmas „Haris Poteris ir Išminties akmuo".
  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RDž. K. Rouling *Hario Poterio* serija |
| --- |
|  |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Išminties akmuo**Filmas • Žaidimas • Garso takelis | **Paslapčių kambarys**Filmas • Žaidimas • Garso takelis | **Azkabano kalinys**Filmas • Žaidimas • Garso takelis  | **Ugnies taurė**Filmas • Žaidimas • Garso takelis | **Fenikso brolija**Filmas • Žaidimas • Garso takelis | **Netikras Princas**Filmas • Žaidimas • Garso takelis | **Mirties relikvijos**1 filmas • 2 filmas Žaidimas • Garso takelis |

 |
|  |
| Personažai | 
Haris Poteris • Ronis Vizlis • Hermiona Įkyrėlė • Valdovas Voldemortas • Albas Dumbldoras • Severas Sneipas • Rubėjus Hagridas • Drakas Smirdžius • Hogvartso personalas • Fenikso brolija • Mirties valgytojai • Dumbldoro kariauna • Antraeiliai veikėjai |
|  |
| Pasaulis | 
Chronologija • Burtažodžiai • Hogvartsas • Horokrusai • Kvidičas • Magija • Magijos ministerija • Magiškos būtybės • Magiški daiktai • Vietovės • Pirmasis Karas • Antrasis Karas  • Burtų trikovės turnyras |
|  |
| Susiję | 
Filmų serija • Aktorių sąrašas • Muzika • Mary GrandPré • Gerbėjai • Parodijos • Teisminės problemos • Religiniai debatai • Vertimas |
|  |
| Kitos knygos | 
*Fantastiniai gyvūnai ir kur juos rasti* • *Kvidičas amžių bėgyje*  • *Bardo Bidlio poringės* |
|  |
| Kiti žaidimai | 
*Haris Poteris: Pasaulio Kvidičo taurė* • Hario Poterio mainų kortelės |

 |